b'\n_START_ARTICLE_\nDejan Kaloh\n_START_SECTION_\n\xc5\xbdivljenjepis\n_START_PARAGRAPH_\nDejan Kaloh se je rodil leta 1975 v Mariboru. Leta 2007 je diplomiral na Pravni fakulteti v Mariboru in si pridobil naziv univerzitetni diplomirani pravnik. Znanstveni magisterij je opravil leta 2014 na Fakulteti za podiplomske dr\xc5\xbeavne in evropske \xc5\xa1tudije v Kranju._NEWLINE_V obdobju druge vlade premierja Janeza Jan\xc5\xa1e je slu\xc5\xbeboval na Ministrstvu za notranje zadeve RS, kjer je bil svetovalec v kabinetu ministra. Samostojno je vodil najzahtevnej\xc5\xa1e projekte iz delovnega podro\xc4\x8dja ministrstva. V letu 2015 se je zaposlil v Dr\xc5\xbeavnem zboru Republike Slovenije in opravljal delo strokovnega sodelavca v poslanski skupini SDS. Od februarja 2016 je nudil strokovno pomo\xc4\x8d pri Preiskovalni komisiji Dr\xc5\xbeavnega zbora o ugotavljanju zlorab v slovenskem ban\xc4\x8dnem sistemu ter ugotavljanju vzrokov in odgovornosti za \xc5\xbee drugo sanacijo ban\xc4\x8dnega sistema v samostojni Sloveniji. Je podpredsednik mestnega odbora SDS Maribor._NEWLINE__NEWLINE_3.6.2018 je na dr\xc5\xbeavnozborskih volitvah 2018 na listi SDS bil izvoljen za poslanca Dr\xc5\xbeavnega zbora Republike Slovenije. Kaloh je s tem za SDS dosegel zgodovinski uspeh, saj je ta stranka prvi\xc4\x8d dobila poslanca tudi iz Maribora._NEWLINE__NEWLINE_Kot publicist je napisal ve\xc4\x8d uspe\xc5\xa1nih in razprodanih knjig s politi\xc4\x8dno vsebino (Od partije do Patrie, Milan Ku\xc4\x8dan: Ko boter spregovori o sebi, Od Nagodeta do Jan\xc5\xa1e) \xc5\xa1e vedno pa za tednik Demokracija pi\xc5\xa1e kolumne v zvezi z aktualnimi dru\xc5\xbebenimi temami._NEWLINE__NEWLINE_Je veliki ljubitelj \xc5\xa1porta in navdu\xc5\xa1en pohodnik ter redno trenira plemenito boksarsko ve\xc5\xa1\xc4\x8dino. Slovenijo je prehodil po njeni najdalj\xc5\xa1i 400 kilometrov dolgi diagonali, od Hodo\xc5\xa1a do Se\xc4\x8dovelj, v rekordnih osmih dnevih. O tem je napisal tudi potopis z naslovom Slovenijada. _NEWLINE_Je poro\xc4\x8den in postavlja dru\xc5\xbeino na vrh svojih vrednot. Z \xc5\xbeeno Natalio, univerzitetno profesorico in dvojno doktorico znanosti, sta ponosna star\xc5\xa1a 6 let stare h\xc4\x8derke. Njegovo \xc5\xbeivljenjsko vodilo je: \xc2\xbbVedno bodi dobronameren in i\xc5\xa1\xc4\x8di v ljudeh pozitivne lastnosti ter po svojih mo\xc4\x8deh prispevaj k bolj\xc5\xa1emu jutri za vse sodr\xc5\xbeavljane.\xc2\xab'